21/12/2015 | Administración LocalMunicipal
Arzúa
Aprobación definitiva modificación Ordenanza reguladora de prezo público por utilización de Stands

O Concello Pleno, en sesión celebrada o día 30/10/2015, aprobou provisionalmente a modificación da Ordenanza reguladora do Prezo Público pola utilización de stands ou outro mobiliario durante a celebración anual da Festa do Queixo. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza citada, adoptado en aplicación dos artigos 41 a 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais Co fin de darlle cumprimento ao principio constitucional de publicidade das normas e dacordo co disposto no artigo 49 da Lei de bases do réxime local, publícase agora o acordo de aprobación definitiva, así como o texto íntegro da ordenanza no seguinte sentido: “Primeiro.- Aprobar inicialmente a modificación do artigo 5º da ordenanza reguladora do prezo público pola utilización de stands ou outro mobiliario durante a celebración da Festa do Queixo; e iso nos termos en que foi redactado dito artigo (que figura transcrito no ditame da Comisión Especial de Contas, Economía e Facenda, recollido na parte expositiva deste acordo). Segundo.- Expoñer ao público o expediente no Taboleiro de Editos da Casa do Concello e no Boletín Oficial da Provincia, durante o prazo de trinta días hábiles, durante os cales os interesados poderán presentar reclamacións e suxerencias. Terceiro.- Que, para o suposto de que non se presenten reclamacións contra dita ordenanza, durante ese período de información pública, considerarase elevado a definitivo o acordo de aprobación inicial. Cuarto.- Para o anterior suposto (de aprobación tácita) publicarase integramente –o texto da referida ordenanza así como este acordo de aprobación- no Boletín Oficial da Provincia. Sen que poida entrar en vigor a ordenanza ata que fora publicada en dito Boletín, e transcorra tamén o prazo de quince días hábiles a que se refire o artigo 70 nº 2 da Lei 7/1985 de 2 de abril; e comezará a aplicarse a partir do día seguinte, permanecendo en vigor ata a súa modificación ou derogación expresa.” De conformidade co previsto no artigo 127 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo; en relación cos artigos 41 a 47 desta norma, e no exercicio da potestade regulamentaria recoñecidas ás entidades locais nos artigos 4, 49, 70.2 e concordantes da Lei 7/1985, do 2 de abril, reguladora das bases do réxime local, este Concello establece o prezo público pola utilización de stands ou outro mobiliario no recinto feiral do Edificio Multiusos Terras do Queixo, durante a celebración anual da Festa do Queixo no Concello de Arzúa. Os prezos públicos regulados na presente ordenanza son ingresos de dereito público que se satisfarán polos usuarios que voluntariamente soliciten a utilización, no recinto feiral do Edificios Multiusos Terras do Queixo, de stands ou outro mobiliario facilitado polo Concello durante a celebración da Festa do Queixo, coa finalidade exclusiva de venta de queixo e produtos derivados ou relacionados co queixo. Tamén se gravará con este prezo público a utilizacións dos locais sinalados no plano que se xunta como anexo, e para as mesmas finalidades. Non estará suxeita ao pagamento deste prezo público a utilización de stands, espacios e mobiliario dos definidos no parágrafo anterior, cando estes se reserven polo Concello a organismos públicos en representación oficial, ou a produtores, entidades ou institucións convidadas. Están obrigados ao pagamento do prezo público regulado nesta ordenanza os/as solicitantes ou beneficiarios/as da prestación do servizo. As contías dos prezo públicos pola utilización de stands ou outro mobiliario facilitado polo Concello de Arzúa no recinto feiral do Edificio Multiusos Terras do Queixo durante a celebración da Festa do Queixo, tendo en conta o plano que se xunta como anexo I a esta ordenanza, é a seguinte: 4.1.- Ocupación de locais ubicados na zona A do plano que se xunta como anexo á presente ordenanza: 60 € por local 4.2.- Ocupación na zona central do recinto feiral (zona B do plano): 120 € por stand.4.3.- Ocupación da zona de mesas e mostradores do recinto feiral (zona C do plano): 12 €/ metro liñal de ocupación de mostrador.4.4.- Utilización de mostrador: 25 € por mostrador Os importes anteriores levan incluído o IVE vixente en cada momento. O prezo público devéngase no momento da solicitude do stand, espacio ou mobiliario para a súa utilización durante a Festa do Queixo. As persoas ou entidades interesadas en obter un stand, espacio ou mostrador durante os días de celebración da Festa do Queixo de Arzúa, deberán presentar a correspondente solicitude no Rexistro Xeral do Concello, no modelo oficial que se facilite durante o prazo que se decida, que en calquera caso, deberá rematar cunha antelación mínima de 10 días naturais ao inicio da celebración da festa. Os solicitantes deberán indicar na solicitude o número de inscrición no Rexistro Xeral Sanitario correspondente, sen esta indicación non se concederá autorización. Logo de recibirse e valorar as solicitudes, o Concello de Arzúa notificará aos solicitantes seleccionados a autorización de uso de mobiliario, o lugar de ubicación e o importe a aboar. A través desta Resolución comunícarase aos interesados, que no prazo de sete días hábiles, contados a partir do día seguinte ao da recepción da notificación, deberán ingresar o importe resultante da ocupación do espacio e uso do mobiliario na conta que designe o Concello. Se logo de concedida a autorización e efectuado o ingreso non se produce a utilización do stand ou mobiliario por causas non imputables ao Concello, non se procederá a devolución do importe ao interesado. Para a ubicación teranse en conta os seguintes criterios: I. No pasillo central do recinto adxudicaranse os stands aos productores con D. O. P. Arzúa-Ulloa II. O resto de solicitudes adxudicaranse por orde de inscrición (tendo en conta a entrada da data de solicitude no Rexistro Xeral do Concello). Os danos e desperfectos que se produzan no material, que non sexan consecuencia do natural desgaste, correrán a cargo do autorizado para o uso dos mesmos. O incumprimento das normas impostas pola organización (venta de produtos non permitidos, o incumprimento dos horarios establecidos tanto para a entrada como para o abandono do recinto, etc) poderá ser tido en conta para penalizar a adxudicación do stand na próxima edición da Festa do Queixo. A presente ordenanza de prezo público, que foi aprobada polo Pleno deste Concello en sesión celebrada o día 23 de decembro de 2014, entrará en vigor unha vez se cumpra o esixido no artigo 49 da Lei de bases do réxime local e se publique o seu texto íntegro no Boletín Oficial da Provincia, e teña transcorrido o prazo de 15 días previsto no artigo 65.2 da Lei de bases do réxime local. (modificada por acordo do pleno do 30/10/2015) Arzúa, 14 de decembro de 2015 Asdo. José Luis García López Alcalde-presidente do Concello de Arzúa